Hana Mandlíková

Hana Mandliková (Praga, 1962ko otsailaren 19a) txekiar tenislari ohia da.

Grand slameko lau txapelketa irabazi zituen: Australiako Irekia 1980 eta 1987an, Roland Garros txapelketa 1981ean eta AEBetako Irekia 1985ean. 1989ko AEBetako Irekiko binakako txapelketa ere irabazi zuen Martina Navratilovarekin batera. Grand slameko beste lau txapelketatan ere finalista izan zen. WTA sailkapenean bere posturik onena 3.a izan zen.

Txekoslovakiako taldearekin Federazio Kopako hiru titulu irabazi zituen jarraian (1983-1985). 1990ean erretiratu zen eta Jana Novotná entrenatu zuen.

Pragatarrak
Txekiar Errepublikako tenislariak